Osnovna škola Drenje, Ljudevita Gaja 28, 31418 Drenje na temelju Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama („Narodne novine“ broj 76/1999) i Odluke školskog odbora od 16. prosinca 2013., dana 28. prosinca 2022. objavljuje

**JAVNI NATJEČAJ**

**za davanje u zakup učionice i školsko-sportske dvorane**

1. Osnovna škola Drenje, Drenje daje u zakup učionice i prostor školsko-sportske dvorane za sportske aktivnosti i druge programe koji se u njoj mogu izvoditi.
2. Navedeni prostori iznajmljuju se na vrijeme od 1. siječnja 2023. do 31. prosinca 2023.
3. Prostori se daju u zakup svim danima od 15:00 do 20:00 sati.

Ponuditelj je obvezan navesti željeni termin te broj sati korištenja. Raspored korištenja napravit će se u dogovoru korisnika i škole.

**4.** Cijena zakupa: 15,00 eura po satu korištenja.

Ponude mogu dostaviti fizičke i pravne osobe.

Ponuda za zakup mora sadržavati: naziv, adresu, OIB, IBAN, ime i prezime fizičke osobe odnosno osobe ovlaštene za zastupanje ponuditelja pravne osobe, njegov OIB i telefonski kontakt, vrstu aktivnosti koju ponuditelj želi provoditi u zakupljenom prostoru.

Ponude se dostavljaju na adresu škole s naznakom:

„Za natječaj – ponuda za zakup prostora škole.“

Ponude s nepotpunom dokumentacijom, ponude koje ne odgovaraju uvjetima javnog natječaja te ponude ponuditelja koji imaju dugovanja prema Osnovnoj školi Drenje, Drenje neće se razmatrati.

Povjerenstvo za izbor ponuda zadržava pravo odbiti svaku ponudu bez obveze prema ponuditeljima.

Međusobna prava i obveze Škole i ponuđača uredit će se ugovorom.

Za sve potrebne informacije o predmetu natječaja i za razgledavanje prostora zainteresirani se mogu javiti na telefon 031/862-004.

KLASA: 402-01/22-01/37

URBROJ: 2121-18-01-22-1 Ravnatelj:

Drenje, 28. prosinca 2022. Darko Čota, dipl.ing.